Title: 7. Daň z príjmov (I.) - daň fyzickej osoby

Q: Daňovníkom sa podľa zákona o dani z príjmov rozumie:
A: fyzická osoba alebo právnická osoba

Q: Predmetom dane z príjmov je:
A: príjem (výnos) z činnosti daňovníka a z nakladania s majetkom daňovníka

Q: Príjmom sa podľa zákona o dani z príjmov rozumie:
A: peňažné plnenie a nepeňažné plnenie dosiahnuté aj zámenou, ocenené
cenami bežne používanými v mieste a v čase plnenia alebo spotreby, a to
podľa druhu, kvality, prípadne miery opotrebenia predmetného plnenia

Q: Fyzická osoba, ktorá má na území Slovenskej republiky bydlisko, pričom ak má možnosť ubytovania,
ktoré neslúži len na príležitostné ubytovanie, a so zreteľom na všetky
súvisiace skutočnosti a okolnosti vrátane osobných väzieb a ekonomických
väzieb fyzickej osoby k územiu Slovenskej republiky je zrejmý zámer
fyzickej osoby sa v tomto bydlisku trvale zdržiavať, je na účely zákona o dani z príjmov:
A: daňovníkom s neobmedzenou daňovou povinnosťou

Q: Fyzická osoba, ktorá má na území Slovenskej republiky trvalý pobyt, je na účely zákona o dani z príjmov:
A: daňovníkom s neobmedzenou daňovou povinnosťou

Q: Daňovníkom s obmedzenou daňovou povinnosťou je fyzická osoba, ktorá sa na území Slovenskej republiky obvykle zdržiava len na účely [...] alebo [...]
A: štúdia; liečenia

Q: Predmetom dane daňovníka s [...] daňovou povinnosťou príjem (výnos) plynúci zo zdrojov na území [...] a zo zdrojov v [...].
A: neobmedzenou; Slovenskej republiky; zahraničí

Q: Predmetom dane daňovníka s [...] daňovou povinnosťou príjem (výnos) plynúci zo zdrojov na území [...].
A: obmedzenou; Slovenskej republiky

Q: [...] príjmom príjem, ktorý je [...] dane a nie je [...] od dane podľa tohto zákona ani medzinárodnej zmluvy.
A: Zdaniteľným; predmetom; oslobodený

Q: Závislou osobou je:
- [...],
- [...].
A: blízka osoba; ekonomicky, personálne alebo inak prepojená osoba

Predmetom dane z príjmov fyzickej osoby sú:
- príjmy zo závislej činnosti,
- príjmy z podnikania, z inej samostatnej zárobkovej činnosti, z prenájmu a z použitia diela a umeleckého výkonu,
- príjmy z kapitálového majetku,
- ostatné príjmy.

Predmetom dane z príjmov fyzickej osoby nie je:
- príjem získaný dedením,
- príjem získaný darovaním,
- úver a pôžička,
- daň z pridanej hodnoty uplatnená v cene tovaru alebo služby, ak ide o platiteľa tejto dane.

Základ dane je súčet čiastkového základu dane z príjmov podľa § 5, ktorý sa zníži o nezdaniteľné časti základu dane alebo ich časť (§ 11), a čiastkových základov dane z príjmov podľa § 6 ods. 3 a 4 a § 8 a čiastkový základ dane z príjmov podľa § 6 ods. 1 a 2, ktorý sa zníži o nezdaniteľné časti základu dane alebo ich časť (§ 11).

Od dane z príjmov fyzickej osoby je oslobodený príjem
- z predaja nehnuteľnosti po uplynutí piatich rokov odo dňa jej nadobudnutia alebo jej vyradenia z obchodného majetku, ak bola táto nehnuteľnosť zahrnutá do obchodného majetku,
- z predaja nehnuteľnosti nadobudnutej dedením v priamom rade alebo niektorým z manželov, ak uplynie aspoň päť rokov odo dňa nadobudnutia tejto nehnuteľnosti preukázateľne do vlastníctva alebo spoluvlastníctva poručiteľa (poručiteľov) alebo vyradenia z obchodného majetku, ak bola táto nehnuteľnosť zahrnutá do obchodného majetku,
- dávky, podpory a služby z verejného zdravotného poistenia,
- štipendiá poskytované z prostriedkov štátneho rozpočtu alebo poskytované vysokými školami,
- výhry v lotériách a iných podobných hrách prevádzkovaných na základe povolenia vydaného podľa osobitných predpisov.

Q: Sadzba dane je pre fyzickú osobu zo základu dane zisteného podľa § 4 ods. 1 písm. a) [...] % z tej časti základu dane, ktorá nepresiahne 176,8-násobok sumy platného životného minima vrátane a [...] % z tej časti základu dane, ktorá presiahne 176,8-násobok platného životného minima.
A: 19; 25